section_heading: Životopis
paragraph_text: U vrijeme tzv. Veleizdajničkog procesa, koji se održavao u Zagrebu, govorio je na Budimpeštanskom saboru 1908. i 1909. u obranu uhićenih Srba, osuđujući službenu politiku u Hrvatskoj i Slavoniji i one koji su proces inscenirali. U Saboru u Zagrebu od 1906. do 1914. branio je politiku srpsko-hrvatske koalicije i cjelokupno Srpstvo od napada frankovaca i njihovih političkih saveznika. Do kraja života radio je kao novinar u Srpskom kolu (1903. bio je među mlađim političarima srpske narodnosti koji su pokrenuli taj list za selo, bio je njegov prvi urednik do 1912., i stalni suradnik), zagrebačkom Srbobranu i novosadskom Braniku. Surađivao je i u listovima Hrvatski narod (1905. – 1907.), Narodni list (1906.), Sloboda (Srijemska Mitrovica 1906., 1907.), Novi list (1907.). Suvremenici su ga ocijenili kao dobra novinara i govornika. Pokopan je na Mirogoju (Odjel GI-grčko-istočni, tj. pravoslavni, Polje 2, Razred 1, Broj 2, Starost 75 godina). Vijest o smrti su na naslovnici objavile zagrebačke Novosti od 26. ožujka 1914.<ref><ref>